

**Broj: 01-04-19/25**

**Dana, 26.3.2025. godine**

Na temelju članka 2.12. stavak 5. Izbornog zakona Bosne i Hercegovine („Službeni glasnik BIH“, broj:23/01, 7/02, 9/02, 20/02, 25/02, 4/04, 20/04, 25/05, 52/05, 65/05, 77/05, 11/06, 24/06, 32/07, 33/08, 37/08, 32/10, 18/13, 7/14, 31/16, 41/20, 38/22, 51/22, 67/22 i 24/24), članka 7. točka a) Naputka o utvrđivanju kvalifikacija, broja, imenovanju, razrješenju i obuci članova izbornog povjerenstva osnovne izborne jedinice u Bosni i Hercegovini («Službeni glasnik BIH» broj:31/24), članka 104. Statuta Općine Usora („Službeni glasnik Općine Usora“ broj:5/17 i 6/23) i Odluke o objavljivanju Javnog oglasa za imenovanje 1 (jednog) člana Općinskog izbornog povjerenstva Usora Općinsko vijeće Usora objavljuje

**JAVNI OGLAS**

**za imenovanje 1 (jednog) člana Općinskog izbornog povjerenstva Usora**

**I**

Raspisuje se Javni oglas za imenovanje jednog (1) člana Općinskog izbornog povjerenstva Usora.

Članove Općinskog izbornog povjerenstva Usora (u daljem tekstu: OIP) imenuje Općinsko vijeće Usora, uz suglasnost Središnjeg izbornog povjerenstva Bosne i Hercegovine.

Mandat članova Izbornog povjerenstva traje 7 (sedam) godina i teče od dana pravomoćnosti akta o davanju suglasnosti Središnjeg izbornog povjerenstva BIH na odluku o imenovanju člana izbornog povjerenstva donesenu od strane nadležnog tijela.

**II**

U skladu sa Izbornim zakonom BiH i Naputkom o utvrđivanju kvalifikacija, broja, imenovanju, razrješenju i obuci članova izbornog povjerenstva osnovne izborne jedinice u Bosni i Hercegovini kandidat za člana OIP-a mora ispunjavati opće i posebne uvjete:

**Opći uvjeti:**

1. da je osoba sa pravom glasa;
2. da je osoba sa odgovarajućom stručnom spremom i iskustvom u provedbi izbora.

**Posebni uvjeti:**

1. da ima prebivalište na području Općine Usora;
2. da ima završen fakultet, VII/1 stupanj stručne spreme ili završen fakultet Bolonjskog sistema studiranja s najmanje 180 ETSC;
3. da posjeduje stručnost i iskustvo u provedbi izbora

**Pod iskustvom u provedbi izbora podrazumijeva se:**

1. članstvo u izbornom povjerenstvu;
2. članstvo u biračkom odboru na izborima obuhvaćenim Izbornim zakonom BIH;
3. obavljanje dužnosti tajnika izbornog povjerenstva;
4. obavljanje poslova službenika centra za birački spisak;
5. obavljanje poslova kontrolora izbornih rezultata;
6. obavljanje rukovodnih dužnosti u Glavnom centru za brojanje (direktor i zamjenik direktora)
7. obavljanje poslova državnog službenika ili zaposlenika u Tajništvu središnjeg izbornog povjerenstva BiH na poslovima koji su vezani za provedbu izbornog procesa u trajanju dužem od jedne godine.

**Nositelji pravosudnih funkcija izuzimaju se od obveze dostavljanja dokaza o posjedovanju izbornog iskustva.**

U skladu sa odredbom članka 4. stavak (1) Naputka, član izbornog povjerenstva može biti predsjednik ili sudija redovnog suda, sekretar općinskog vijeća, odnosno skupštine općine i skupštine grada, odnosno gradskog vijeća, osobe profesionalno uposlene u općinskim organima uprave i druga lica, ako ispunjavaju uvjete određene člankom 2.2 stav (1) i (2) Izbornog zakona BiH, a nemaju smetnji iz članka 2.3 Izbornog zakona BiH.

U skladu s odredbom članka 4. stavak (2) Naputka, za člana izbornog povjerenstva ne može biti imenovana osoba obuhvaćena člankom 2.3 i 2.12 stavak 7. Izbornog zakona BiH, kao ni osoba koja obavlja izvršnu funkciju, u smislu članka 1.1a Izbornog zakona BiH, niti osoba koja je aktuelni kandidat ili je bio kandidat za bilo koji nivo vlasti na posljednjim općim i/ili posljednjim lokalnim izborima.

**III**

U skladu s odredbom člana 2.14 Izbornog zakona sastav OIP-a je multietničan, tako da odražava zastupljenost konstitutivnih naroda, uključujući i ostale, u izbornoj jedinici za koju se organ nadležan za provođenje izbora osniva, vodeći računa o posljednjem popisu stanovništva provedenom na državnoj razini.

Sastav OIP-a u pravilu će odražavati ravnopravnu zastupljenost spolova. U sastavu OIP-a osigurat će se zastupljenost spolova u skladu sa Zakonom o ravnopravnosti spolova u Bosni i Hercegovini, osim ako se izborno povjerenstvo sastoji od tri člana, kada ravnopravna zastupljenost postoji u slučaju kada je jedan od spolova zastupljen s 1/3 od ukupnog broja članova.

**IV**

U skladu s odredbama članaka 2.3 i 2.12. stavak 7. Izbornog zakona, za člana OIP-a ne može biti imenovana osoba:

1. koja se ne može kandidirati u smislu odredaba članaka 1.6, 1.7, i 1.7a Izbornog zakona BIH;
2. koja je član najvišeg izvršno-političkog organa političke stranke ili koalicije (predsjednik, potpredsjednik, generalni tajnik ili član izvršnog odbora ili glavnog odbora);
3. koja je nositelj izabranog mandata ili je član izvršnog organa vlasti, osim u slučajevima predviđenim člankom 2.12. stavak 4. Izbornog zakona BiH;
4. koja je kandidat za izbore za bilo koju razinu vlasti;
5. kojoj je izrečena kazna za radnju koja predstavlja težu povredu izbornih zakona ili propisa za koju je osobno odgovorna, u posljednje četiri godine, računajući od dana pravomoćnosti odluke;
6. član Općinskog izbornog povjerenstva ne može biti zastupnik, odnosno punomoćnik političkog subjekta koji sudjeluje na izborima, niti osoba koja je pravomoćnom sudskom presudom osuđena na kaznu zatvora u trajanju od šest mjeseci ili dulje.

**V**

Prilikom prijavljivanja na Javni oglas, kandidati su dužni dostaviti sljedeću dokumentaciju:

1. prijavni obrazac sa kontakt podacima: ime, prezime, ime oca, adresa, broj telefona za kontakt, e-mail adresa, podatke o trenutnom zaposlenju (Naziv poslodavca i radno mjesto, odnosno poslovi koje kandidat trenutno obavlja), naznaka da li se radi o kandidatu muškog ili ženskog spola, listu dostavljenih dokumenata i svojeručni potpis podnositelja prijave, te dokumente koji dokazuju ispunjavanje uvjeta iz javnog oglasa, i to;
2. ovjerenu kopiju diplome o stečenoj stručnoj spremi kandidata, nostrificiranu-priznatu diplomu ukoliko fakultet nije završen u Bosni i Hercegovini, uključujući i diplome stečene nakon 06.04.1992. godine, u nekoj od država nastalih raspadom SFRJ, a u skladu sa propisima nadležnog organa koji vrši nostrifikaciju-priznavanje inozemnih diploma;
3. dokaz o izbornom iskustvu kandidata, koji mora sadržavati podatke o nazivu izbornog povjerenstva i mandatnom periodu, odnosno vrsti i godini izbora i nazivu biračkog mjesta, u kojem je imenovani kandidat bio član biračkog odbora, te podatak da je imenovani kandidat bio angažiran u radu biračkog odbora i obavljao ovu dužnost - Nositelji pravosudnih funkcija izuzimaju se od obveze dostavljanja dokaza o posjedovanju izbornog iskustva iz članka 2. stavak (1) točka c) i stavak (2) Naputka;
4. dokaz o naučnom zvanju i/ili položenom pravosudnom ispitu i/ili o nositelju pravosudne funkcije i/ili nazočnosti obukama u organizaciji Središnjeg izbornog povjerenstva BiH, ukoliko kandidat ispunjava uvjete da bude dodatno bodovan;
5. obrazac PBA-3 o prebivalištu kandidata (ne stariji od tri mjeseca, od dana izdavanja od strane nadležnog organa);
6. izjavu o nacionalnom izjašnjenju kandidata, sa posljednjeg popisa stanovništva u Bosni i Hercegovini – ( Prilog 7. Naputka – dostupan na web stranici Općine Usora, uz Javni oglas), svojeručno potpisanu i ovjerenu kod nadležnog organa;
7. izjavu imenovanog kandidata da nije obuhvaćen odredbama članka 1.7b i 2.3 Izbornog zakona BiH, svojeručno potpisanu i ovjerenu od strane nadležnog organa - (Prilog 6. Naputka – dostupan na web stranici Općine Usora, uz Javni oglas);
8. izjavu kandidata da nije osoba koja se ne može kandidirati sukladno članku 1.6, 1.7 i 1.7a Izbornog zakona, svojeručno potpisanu i ovjerenu od strane nadležnog organa;
9. izjavu kandidata da nije osoba koja obavlja izvršnu funkciju, kako je utvrđeno odredbom članka 1.8 stavak (6) Izbornog zakona BiH. Pod izvršnom dužnosti, podrazumijeva se Predsjedništvo Bosne i Hercegovine, Vijeće ministara Bosne i Hercegovine, predsjednik i potpredsjednici Federacije Bosne i Hercegovine, predsjednik i potpredsjednici Republike Srpske, Vlada Federacije Bosne i Hercegovine, uključujući premijera, Vlada Republike Srpske, uključujući predsjednika Vlade, Vlada Brčko Distrikta BiH, kantonalna vlada, gradonačelnik, zamjenik gradonačelnika, gradska vlada, načelnik općine, zamjenik načelnika općine, rukovodeći službenici koje je imenovao načelnik općine, te ostale izvršne dužnosti utvrđene zakonom;
10. izjavu kandidata da nije osoba koja je član najvišeg izvršno-političkog tijela političke stranke ili koalicije (predsjednik. potpredsjednik, generalni sekretar, sekretar ili član izvršnog odbora ili glavnog odbora), svojeručno potpisanu i ovjerenu od strane nadležnog organa;
11. izjavu kandidata da nije osoba, koja je nositelj izabranog mandata ili je član izvršnog organa vlasti, osim u slučajevima predviđenim člankom 2.12 stavak (4) Izbornog zakona BiH, svojeručno potpisanu i ovjerenu od strane nadležnog organa;
12. izjavu kandidata da nije izborni kandidat za bilo koji nivo vlasti u Bosni i Hercegovini;
13. izjavu kandidata da nije osoba, kojoj je u posljednje četiri godine izrečena kazna za radnju koja predstavlja težu povredu izbornog zakona ili propisa, za koji je osobno odgovorna, računajući od dana pravomoćnosti odluke, svojeručno potpisanu i ovjerenu od strane nadležnog organa;
14. izjavu kandidata da nije zastupnik, odnosno punomoćnik političkog subjekta, koji sudjeluje na izborima ili osoba koja je pravomoćnom sudskom presudom osuđena na kaznu zatvora u trajanju od šest mjeseci ili duže, svojeručno potpisanu i ovjerenu od strane nadležnog organa;
15. izjava da nije bio kandidat za bilo koji nivo vlasti na posljednjim općim i/ili posljednjim lokalnim izborima, svojeručno potpisanu i ovjerenu od strane nadležnog organa.

Dokumenti koji se dostavljaju kao dokaz o ispunjavanju uvjeta iz ovog javnog oglasa mogu biti orginali ili ovjerene fotokopije.

**VI**

Javni oglas će biti objavljen u dnevnom listu „Večernji list“, na web stranici Općine Usora i na oglasnoj ploči Općine Usora.

Obrasci izjava su dostupni na web stranici Općine Usora uz Javni oglas i u prostorijama Općine Usora.

Rok za podnošenje prijave je 8 (osam) dana od dana objavljivanja javnog oglasa u dnevnom listu iz točke VI. ovog oglasa.

**VII**

Po zatvaranju Javnog oglasa Povjerenstvo za izbor kandidata izvršiti će klasifikaciju kandidata na one koji ispunjavaju i one koji ne ispunjavaju uvjete tražene javnim oglasom i navesti sve relevantne podatke za svaku osobu koja je podnijela zahtjev po javnom oglasu.

Sa kandidatima koji ispunjavaju uvjete Javnog oglasa, imenovano Povjerenstvo će obaviti intervju prema prethodno utvrđenim kriterijima, nakon čega će sačiniti rang listu sa redoslijedom kandidata prema uspjehu postignutom na intervjuu (bodovanje kandidata na temelju: stručne spreme, znanstvenog zvanja, izbornog iskustva i uspjeha postignutog na intervjuu) i istu će dostaviti nadležnom organu. Način provođenja intervjua utvrditi će Povjerenstvo. O vremenu intervjua kandidati će biti pravovremeno obaviješteni. Za kandidata koji ne dođe na zakazani intervju smatrati će se da je odustao od daljnjeg sudjelovanja.

Predmet intervjua će biti poznavanje izbornog zakonodavstva i izbornog procesa Bosne i Hercegovine.

Općinsko vijeće Usora će cijeneći položaj kandidata na rang listi donijeti Rješenje o imenovanju člana Općinskog izbornog povjerenstva i isto dostaviti na suglasnost Središnjem izbornom povjerenstvu BiH.

**VIII**

Pismene prijave na Javni oglas dostaviti u zatvorenim kovertama sa naznakom:

**Javni oglas za imenovanje 1 (jednog) člana Općinskog izbornog povjerenstva Usora – ne otvaraj»**

**na slijedeću adresu:**

**Povjerenstvo za izbor kandidata za člana Općinskog izbornog povjerenstva Usora**

**Trg 110. HVO brigade broj 3,  
Srednja Omanjska,  
74230 Usora**

Nepotpune i neblagovremene prijave neće se uzeti u razmatranje.

**Napomena:** Lista pitanja objavljena je na internet stranici SIP-a BiH.

Za sve dodatne informacije zainteresirani se mogu obratiti na telefon 032/893-479.

**PREDSJEDATELJ OV-a**

**Anto Matić, dipl.pravnik**